En budforhøyelse bør være gyldig i minimum 30 minutter. Dette så megler kan videreformidle budet til selger og selger har tilstrekkelig akseptfrist. Det kan være selger må snakke med en partner for at de skal være enige om å akseptere budet eller har behov for å snakke med noen andre for å føle seg trygg på sin beslutning. Med en tidsfrist på 30 minutter rekker du også å få tak i noen du vil snakke med før du legger inn et eventuelt høyere bud. Avtal gjerne med den du vil rådføre deg med på forhånd, så den personen er forberedt. Dersom selger er en privatperson er det også krav om at budfristen må settes til tidligst kl. 12.00 dagen etter siste annonserte visning. Dette betyr ikke at du må vente med å legge inn første bud, men fristen på budet må stå til tidligst klokken 12 dagen etter siste annonserte visning.  Aksepterer selger ditt siste bud, er boligen din.   Ønsker du mer informasjon om selve boligprosessen steg for steg, har vi laget en guide her